

RĪGAS VALSTSPILSĒTAS PAŠVALDĪBAS IZGLĪTĪBAS, KULTŪRAS UN SPORTA DEPARTAMENTS

SPORTA UN JAUNATNES PĀRVALDE

Krišjāņa Valdemāra iela 5, Rīga, LV - 1010, tālrunis 67012222, e-pasts iksd.sportjaun@riga.lv

NOLIKUMS

Rīgā

|  |  |  |
| --- | --- | --- |
| 14.10.2025. |  | Nr. DIKS-25-52-nos |

|  |
| --- |
| **Rīgas tradicionālā stāstnieku konkursa “Teci, teci, valodiņa" nolikums** |

1. **Vispārīgie jautājumi**
2. Šis nolikums izstrādāts, pamatojoties uz Valsts izglītības attīstības aģentūras (turpmāk – VIAA) nolikumu “Nemateriālā kultūras mantojuma apgūšanas un pārmantošanas programma “Pulkā eimu, pulkā teku” Stāstnieku konkurss “Teci, teci, valodiņa”, kas apstiprināts ar VIAA 2025.gada 23.septembra rīkojumu Nr.1.-5.2/340, un nosaka Rīgas kārtas (turpmāk – Konkurss) norises kārtību.
3. Konkursa mērķi ir:
   1. tradicionālās stāstītprasmes veicināšana, uzturēšana un attīstīšana, līdzdarbojoties mūsdienu kultūrvidē;
   2. stāstīšanas individuālo prasmju attīstības veicināšana;
   3. bērnu un jauniešu izpratnes veidošana par stāstījuma folkloras funkcionālo pielietojumu atbilstoši situācijai.
4. Konkursa uzdevums ir:
   1. stāstītprasmes un valodas izjūtas attīstīšana, vārdu krājuma bagātināšana;
   2. labāko Rīgas stāstnieku izvirzīšana tradicionālā stāstnieku konkursa finālam.
5. Konkursu organizē Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvalde (turpmāk – Pārvalde) sadarbībā ar Rīgas Bērnu un jauniešu centra “Laimīte” Rīgas Interešu izglītības metodisko centru (turpmāk – Centrs) un VIAA.
6. Par Konkursa norisi atbildīgā persona Centra galvenā speciāliste Dina Liepa, tālrunis 28232687, e-pasts dliepa4@edu.riga.lv.
7. **Konkursa dalībnieki, dalības nosacījumi un pieteikumu iesniegšana**
8. Konkursā piedalās Rīgas izglītības iestāžu folkloras kopu vai pulciņu dalībnieki, kā arī folkloras interesenti līdz 21 gada vecumam (turpmāk – Dalībnieki), šādās vecuma grupās:
   1. jaunākā grupa (līdz 11 gadiem);
   2. vecākā grupa (no 12 līdz 21 gada vecumam).
9. Konkurss notiek Bērnu un jauniešu centra “Rīgas Skolēnu pils” Svētku zālē, 2025.gada 4.novembrī, plkst. 13.00.
10. Katrs Konkursa Dalībnieks īsi iepazīstina ar sevi, nosaucot vārdu, uzvārdu, izglītības iestādi un/vai folkloras kopu, kurā darbojas, kā arī sagatavo īsu trāpīgu pašraksturojumu, un paša izvēlētā secībā stāsta:
    1. vienu latviešu vai citas tautas pasaku;
    2. vienu neparastu gadījumu no savas vai vecāku, radinieku, draugu vai skolas dzīves, kas saistīts ar dziesmu un deju svētkiem;
    3. vienu īsu prozas žanru, piemēram, ātrrunu, spoku stāstu, baumu, anekdoti.
11. 8.2. un 8.3.apakšpunktā minētais stāstījums ir literārā valodā, dialektā vai izloksnē.
12. Priekšnesuma ilgums nepārsniedz piecas minūtes un tajā jāietilpst visiem trim 8. punktā paredzētiem žanriem.
13. Priekšnesuma centrā jābūt stāstam, stāstīšanai, nekonfliktējot ar priekšstatiem par mutvārdu stāstīšanu tradicionālajā kultūrā (neizvēlēties autora sacerēta teksta atstāstījumu un ārišķīgi teatrālas izdarības).
14. Aizpildītu pieteikumu (1.pielikums) dalībai Konkursā nosūta līdz 2025.gada 31.oktobrim Centra galvenajai speciālistei Dinai Liepai uz e‑pastu dliepa4@edu.riga.lv.
15. Ja kāds no Dalībniekiem 2025.gada 4.novembrī veselības stāvokļa dēļ nevar ierasties, viņam ir iespēja piedalīties Konkursa pusfinālos kādā no citiem Latvijas novadiem. Informācija par attiecīgo novadu pusfinālu organizatoriem pieejama tīmekļvietnē <https://www.viaa.gov.lv/lv/folklora>.
16. **Vērtēšanas noteikumi un apbalvošana**
17. Konkursa Dalībnieku sniegumu vērtē Rīgas bērnu un jauniešu centra “Laimīte” izveidota vērtēšanas komisija (turpmāk – Komisija), 30 punktu sistēmā saskaņā ar šādiem vērtēšanas kritērijiem:
    1. tekstu izvēle un stāstījuma priekšnesuma izveide – no viena līdz desmit punktiem;
    2. stāstījuma atbilstība žanram, stāstītāja attieksme pret žanru tradīcijām un teksta saturu, valodas precizitāte un izteiksmīgums (domas skaidrība, saprotamība, dzirdamība, izrunas un intonācijas precizitāte) – no viena līdz desmit punktiem;
    3. spēja piesaistīt un noturēt klausītāju uzmanību, stāstnieka tēls un neverbālo izteiksmes līdzekļu lietojums – no viena līdz desmit punktiem.
18. Vērtējuma skala: 10 - izcili; 9 - teicami; 8 - ļoti labi; 7 - labi; 6 - gandrīz labi; 5 ‑ viduvēji; 4 - apmierinoši; 3 - vāji; 2 - ļoti vāji; 1 - ļoti, ļoti vāji.
19. Katram Konkursa Dalībniekam Komisijas locekļi liek savu individuālo vērtējumu. Kopvērtējums (max 30 punkti) veidojas no Komisijas locekļu piešķirto punktu summas, kas dalīta ar Komisijas locekļu skaitu.
20. Komisija, atbilstoši apkopotajam vērtējumam, piešķir attiecīgajā vecuma grupā:
    1. I pakāpi (26 – 30 punkti);
    2. II pakāpi (19 – 25 punkti);
    3. III pakāpi (18 un mazāk punkti).
21. Vērtējums tiek fiksēts vērtēšanas lapā un protokolā. Komisijas protokoli tiek glabāti saskaņā ar Rīgas bērnu un jauniešu centra “Laimīte” dokumentu klasifikācijas shēmu.
22. Konkursa rezultāti tiks publicēti 2025.gada 8.novembrī Centra tīmekļvietnē www.intereses.lv.
23. Komisijas lēmums ir galīgs un neapstrīdams.
24. Konkursa finālam Komisija izvirza Dalībniekus, kuri ieguvuši I pakāpi. Konkursa fināls notiek 2025.gada 29.novembrī Rīgas Latviešu biedrības namā, Merķeļa ielā 13, Rīgā, saskaņā ar VIAA stāstnieku konkursa “Teci, teci, valodiņa” nolikumu.
25. **Dalībnieka personas datu aizsardzība attiecībā uz personas datu apstrādi**
26. Personas datu apstrādes tiesiskais pamats ir Izglītības likuma 17.panta pirmā daļa, 18.panta otrās daļas 12. un 13.punkts, Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 6.panta pirmās daļas e.punkts.
27. Papildu informācija par personas datu apstrādi pieejama Departamenta tīmekļvietnē <https://iksd.riga.lv/lv/rd-iksd/Personas-datu-apstrade>.
28. Nolikumā noteikto mērķu sasniegšanai un Konkursa publicitātes nodrošināšanai, tiks veikta Dalībnieku fotografēšana un/vai video ierakstīšana, un Konkursa laikā iegūtās fotogrāfijas un/vai veiktie videoieraksti var tikt izvietoti Rīgas valstspilsētas pašvaldības sociālā tīkla Facebook kontā, Centra Facebook kontā, tīmekļvietnēs www.iksd.riga.lv, www.intereses.lv*.*
29. Pārvalde un Centrs neuzņemas atbildību par trešo personu foto un/vai video uzņemšanu un to izmantošanu.
30. Dalībniekam/Dalībnieka likumiskajam pārstāvim ir tiesības lūgt neveikt un iebilst fotogrāfiju un videoierakstu veikšanai un publicēšanai, nosūtot savu lūgumu uz Centra e-pasta adresi intereses@riga.lv, norādot Dalībnieka identificējošu informāciju (piemēram, konkursa nosaukumu, fotografēšanas laiku un izskatu raksturojošu informāciju).
31. Nepilngadīgā Dalībnieka fotografēšana un filmēšana, kā arī Dalībnieka personas datu publiskošana tiks veikta ar Dalībnieka likumiskā pārstāvja piekrišanu (turpmāk – Piekrišana). Pieteicējs pārliecinās par Piekrišanas esamību vai nodrošina Piekrišanas sagatavošanu (2.pielikums) pirms pieteikuma dalībai Konkursā iesniegšanas.
32. Dalībnieks/Dalībnieka likumiskais pārstāvis, pedagogs atbild par precīzu Dalībnieka datu iesniegšanu Centram. Trešās personas nav tiesīgas iesniegt Dalībnieku datus un tas var tikt uzskatīts par tiesību aktu pārkāpumu.

|  |  |
| --- | --- |
| Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes priekšniece, direktora vietniece | D.Vīksna |

|  |
| --- |
| Juhņēviča 67181333  Liepa 67340659 |

1.pielikums

Rīgas valstspilsētas pašvaldības

Izglītības, kultūras un sporta departamenta

Sporta un jaunatnes pārvaldes

14.10.2025. nolikumam Nr.DIKS-25-52-nos

“Rīgas tradicionālā stāstnieku konkursa

“Teci, teci, valodiņa” nolikums”

# PIETEIKUMS

Rīgas tradicionālajam stāstnieku konkursam “Teci, teci, valodiņa”

# Lūdzam pieteikumu aizpildīt datorsalikumā

|  |  |
| --- | --- |
| Rajons/priekšpilsēta |  |
| Izglītības iestāde |  |
| Folkloras kopa/pulciņš |  |
| Dalībnieka vārds, uzvārds |  |
| Vecums |  |
| Klase/kurss/grupa |  |
| Pedagogs/i (vārds, uzvārds) |  |
| Piedāvātās programmas īss apraksts |  |
| Kuru gadu piedalās konkursā Rīgā un kad piedalījies konkursa finālā |  |
| Folkloras kopas/pulciņa interešu izglītības pedagoga: | |
| Tālrunis |  |
| e-pasts |  |

Folkloras kopas interešu izglītības pedagogs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_\_\_\_

|  |  |
| --- | --- |
| Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes priekšniece, direktora vietniece | D.Vīksna |

|  |
| --- |
| Juhņēviča 67181333  Liepa 67340659 |

2.pielikums

Rīgas valstspilsētas pašvaldības

Izglītības, kultūras un sporta departamenta

Sporta un jaunatnes pārvaldes Sporta un jaunatnes pārvaldes

14.10.2025. nolikumam Nr.DIKS-25-52-nos

“Rīgas tradicionālā stāstnieku konkursa

“Teci, teci, valodiņa” nolikums”

**Likumiskā pārstāvja piekrišana nepilngadīga bērna personas datu publiskošanai saistībā ar piedalīšanos Rīgas tradicionālā stāstnieku konkursā**

**“Teci, teci, valodiņa”**

|  |  |  |
| --- | --- | --- |
| Es, |  | piekrītu mana bērna |
|  | (vārds, uzvārds) |  |
|  |  |  |
|  | (vārds, uzvārds) |  |
| personas datu publiskošanai – fotogrāfiju un video izvietošanai sociālo tīklu kontos *Facebook*, Rīgas bērnu un jauniešu centra “Laimīte” Rīgas Interešu izglītības metodiskā centra (turpmāk – Centrs) tīmekļvietnē www.intereses.lv, Rīgas valstspilsētas pašvaldības Izglītības, kultūras un sporta departamenta tīmekļvietnē www.iksd.riga.lv.  Esmu informēts, ka varu atsaukt savu piekrišanu personas datu publiskošanai, rakstot uz Centra e‑pastu intereses@riga.lv. Centrs nodrošinās attiecīgās personas datu dzēšanu vai aizklāšanu. | | |

|  |  |  |  |
| --- | --- | --- | --- |
| Datums: |  | Likumiskais pārstāvis: |  |
|  |  |  | (paraksts, vārds, uzvārds) |

|  |  |
| --- | --- |
| Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes priekšniece, direktora vietniece | D.Vīksna |

|  |
| --- |
| Juhņēviča 67181333  Liepa 67340659 |